**SPRENDIMO PROJEKTO**

**DĖL ROKIŠKIO RAJONO SAVIVALDYBĖS PETICIJŲ KOMISIJOS SUDARYMO**

**AIŠKINAMASIS RAŠTAS**

2023-06-29

Projekto rengėjas – Rūta Dilienė, Teisės ir personalo skyriaus vedėjo pavaduotoja

Pranešėja komitetų ir Tarybos posėdžiuose – Rūta Dilienė, Teisės ir personalo skyriaus vedėjo pavaduotoja

|  |  |  |
| --- | --- | --- |
| 1. | Sprendimo projekto tikslas ir uždaviniai | Sudaryti nuolatinę Rokiškio rajono savivaldybės peticijų komisiją ir patvirtinti jos nuostatus. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Nuo 2023 m. liepos 1 d. įsigalios Lietuvos Respublikos peticijų konstitucinis įstatymas (toliau – Konstitucinis įstatymas), kuriuo išplečiamos galimybės įgyvendinti konstitucinę peticijų teisę, kreipiantis dėl visų norminių visuomenei svarbių teisės aktų priėmimo. Įsigaliojus šiam įstatymui pareiškėjas galės pateikti kreipimąsį ne tik Lietuvos Respublikos Seimui, Vyriausybei ar savivaldybės institucijoms, kuriose veikia nuolatinės peticijų komisijos, o ir bet kuriais kitai norminius teisės aktus priimančiai institucijai. Peticijos teisė galės būti įgyvendinama kreipiantis tik dėl norminio visuomenei svarbaus teisės akto priėmimo, o kiti piliečių kreipimaisi turės būti nagrinėjami Viešojo administravimo įstatymo nustatyta tvarka. Pagal Konstitucinio įstatymo 21 str. 2 d. iki šio įstatymo įsigaliojimo dienos institucijos turi nustatyti tokios komisijos sudarymo ir peticijų nagrinėjimo organizavimo tvarką. |
| 3. | Laukiami rezultatai | Įgyvendintos Lietuvos Respublikos peticijų konstitucinio įstatymo nuostatos. |
| 4. | Lėšų poreikis ir šaltiniai | Nereikalingas |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6. | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |